Diari Oficial de la Generalitat Valenciana


Sumari del DOGV 3502, del 25-05-1999 (1999/3756)

ACORD d'11 de març de 1999, de la Comissió Territorial d'Urbanisme de València, relatiu a la modificació número 3 del Pla General d'Ordenació Urbana de Meliana.
----------------------------------------------------------------------------------------------------------------------------------------------------------------

### Dades del document

Número de DOGV
:   3502

Data del DOGV
:   25-05-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/3756


Data del document
:   11-03-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Mislata
    * pla d'urbanisme

ACORD d'11 de març de 1999, de la Comissió Territorial d'Urbanisme de València, relatiu a la modificació número 3 del Pla General d'Ordenació Urbana de Meliana. [1999/Q3756]
  
Vist l'expedient remés per l'Ajuntament de Meliana, relatiu a la modificació número 3 del Pla General d'Ordenació Urbana en aquest municipi, i
  
Atés que, amb data 19 de maig de 1997, va tenir entrada en el Registre de la Comissió Territorial d'Urbanisme de València l'expedient de referència.
  
Atés que, amb data 26 de juny de 1997, la Comissió Territorial d'Urbanisme de València va adoptar l'acord d'aprovar definitivament els punts 2, 3, 5 i 6 de la citada modificació, i suspendre l'aprovació definitiva dels punts 1 i 4 atesa l'existència de diverses deficiències.
  
Atés que la deficiència general consisteix en la falta del document de refosa i les deficiències relatives als punts 1 i 4, consistents en la compatibilitat amb la protecció ferroviària, l'exclusió de determinades parcel·les, la necessitat de declaració d'impacte ambiental i l'absència d'un plantejament més general; a més, respecte del punt 4, la justificació de l'absència de valors a protegir, la relació amb el nucli urbà, la possible afecció d'una via pecuària i el compliment de la normativa de protecció ferroviària.
  
Atés que, amb data 22 d'octubre de 1998, es va requerir el promotor perquè aportara la documentació sol·licitada en el seu dia, i se li va concedir per a això el termini de tres mesos, advertint-lo alhora que, transcorregut aquest termini, es declararia expressament la caducitat de l'expedient amb arxiu de les actuacions.
  
Atés que la Comissió Informativa de la Comissió Territorial d'Urbanisme de València, en sessió celebrada el 4 de març de 1999, va emetre un informe relatiu al projecte que ens ocupa, i es compleix així el que estableix l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vist que la paralització de l'expedient és imputable al sol·licitant, i s'ha seguit el procediment establit en l'article 92 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Vist que, a la vista dels requeriments realitzats i de la inactivitat del promotor, ha quedat demostrada la inequívoca voluntat d'aquell d'abandonar el procediment iniciat.
  
Vist que la caducitat requereix un acte formal declaratiu emanat del propi òrgan competent per a l'aprovació.
  
Vist que, de conformitat amb el que disposa l'article 8.c del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana, la competència per a declarar expressament la caducitat la té atorgada el director general d'Urbanisme i Ordenació Territorial.
  
A la vista del que antecedeix, la Comissió Territorial d'Urbanisme, en sessió feta l'11 de març de 1999 acorda:
  
Declarar la caducitat dels punts 1 i 4 de la modificació número 3 del Pla General d'Ordenació Urbana del terme municipal de Meliana.
  
L'Ajuntament de Meliana haurà de notificar el contingut d'aquest acord a tots els particulars interessats en l'expedient a que es fa referència.
  
Contra aquesta resolució, que no posa fi a la via administrativa, es podrà interposar un recurs ordinari davant el conseller d'Obres Públiques, Urbanisme i Transports, de la Generalitat Valenciana, en el termini d'un mes, comptador a partir de la data de recepció d'aquesta notificació.
  
Tot això, sense perjudici que puga exercitar qualsevol altre recurs que estime oportú.